ملا صالح مازندرانی

ملا صالح مازندرانی کا نام حسام الدین ملا محمد صالح بن احمد سروی مازندرانی ہے اور ملا صالح مازندرانی کے نام سے مشہور ہیں۔ گیارہویں صدی ہجری کے معروف شیعہ عالم اور فقیہ تھے۔ شیخ بہائی اور علامہ محمد تقی مجلسی (مجلسی اول) کے شاگردوں میں سے تھے اور مجلسی اول کے داماد تھے۔

 ولادت اور حصول تعلیم 
ملا مازندرانی کی تاریخ ولادت کے بارے میں معلومات ہم تک نہیں پہنچی، لیکن مازندران شہر میں انتہائی تنگ دست وغریب گھرانے میں پیدا ہوئے۔ حصول علم کے شہر اصفہان کا رخ کیا اور وقف شدہ دینی مدرسے میں رہائش اختیار کی اور ابتدائی طالب علموں کے ماہانہ وظیفہ کم ہونے کی وجہ بہت مشکل وقت گزارا، آپ علامہ محمد تقی مجلسی کے حلقہ درس میں شریک ہونا شروع ہوئے اور دیکھتے ہی دیکھتے مایہ ناز شاگردوں میں شامل ہو گئے اور استاد کی خصوصی توجہ کا مرکز بن گئے۔ تعلیمی میدان میں مہارت و علمی جلوے دکھانے کی وجہ سے استاد کی خصوصی عنایت ہوئی اور مجلسی اول کے داماد بن گئے۔ آمنہ بیگم بنت محمد تقی مجلسی خود بھی علوم وفنون کی ماہر تھیں۔
 اساتذہ 
 ملا صالح مازندرانی کے اساتذہ میں
 علامہ محمد تقی مجلسی،
 ملا حسن علی بن عبد اللہ تستری،
 ملا عبد اللہ بن محسن تستری،
 بہاء الدین عاملی معروف بہ شیخ بہائی، 
قابل ذکر ہیں۔
 تالیفات 
ان کی تالیفاتتهرانی، الذریعة ج 14 ص 27. میں
 شرح اصول کافی،
 الدائر السائر،
 شرح زبدۃ الاصول،
 شرح المعالم،
 شرح روضہ کافی،
 شرح من لا یحضرہ الفقیہ،
شامل ہیں۔
 وفات 
آپ کی وفات اعیان الشیعہ اور روضات الجنات کے مطابق 1081 ہجری میں ہوئی جبکہ کتاب جامع الرواة نے ان کی وفات کا سن 1086 ہجری ذکر کیا ہے۔ ان کے اپنے استاد علامہ محمد تقی مجلسی کے جوار میں جامع مسجد اصفہان میں دفن کیا گیا۔مازندرانی، شرح الکافی، 1382ق، ج1، ص2.

 حوالہ جات 

زمرہ:شیعہ علما
زمرہ:محدثین
زمرہ:گیارہویں صدی کے اسلامی مسلم علما
زمرہ:1675ء کی وفیات
زمرہ:فارسی محققین
زمرہ:ایرانی فضلا
زمرہ:اصفہان میں وفات پانے والی شخصیات
زمرہ:سترہویں صدی کے اسلامی مسلم علما
زمرہ:فقہائے شیعہ
زمرہ:علمائے شیعیت
زمرہ:مراجع تقلید شخصیات